ועדת העבודה, הרווחה והבריאות, כנסת 17, פרוטוקול מספר 332, 2007-12-17 09:30

יצחק גלנטי: בוקר טוב לכולם, אני פותח את ישיבת ועדת העבודה, הרווחה והבריאות.

יצחק גלנטי: אנחנו מקיימים הצבעה ולא דיון.

יצחק גלנטי: הוגשה בקשה לרביזיה על ידי יושב-ראש הקואליציה, חבר הכנסת אלי אפלללו, על ההצבעה הקודמת בנושא של חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח-2007 – פרק ד', סעיפים 14 ו-15 (פיצוי לנפגעי פוליו).

יצחק גלנטי: אנחנו נצביע על הרביזיה.

רן כהן: זה בניגוד להסכמה מפורשת של שר האוצר.

גדעון סער: אני מודיע שאני מחליף את חבר הכנסת משה כחלון.

רוברט אילטוב: אני מחליף את ליה שמטוב.

וילמה מאור: נקיים הצבעה שמית וכל אחד יאמר את מי הוא מחליף.

יצחק גלנטי: אנחנו מצביעים.

יצחק גלנטי: מי בעד קבלת הרביזיה?

יצחק גלנטי: יצחק גלנטי – בעד מרינה סולודקין – בעד אברהם רביץ – בעד אברהם הירשזון – בעד (אלי אפללו מחליף) נאדיה חילו – בעד משה כחלון – נגד (גדעון סער מחליף) – בעד ( מחליף) חיים אמסלם – בעד ליה שמטוב – בעד (רוברט אילטוב מחליף) סופה לנדבר – בעד אריה אלדד – נגד רן כהן – נגד ואסל טאהא – נגד

יצחק גלנטי: בעד – 8 נגד – 4

רן כהן: שערורייה.

אלי אפללו: אני מודיע שיש הסכם אליו הגיעו יחד עם הנציגים של חולי הפוליו ואני מבקש שנציג האוצר יציג אותו כדי שתקבלו כאן את ההסכמה של נציגם.

משה ברסימנטוב: ההסכם לגבי סעיף התחולה.

יצחק גלנטי: ההסכם היה מתואם אתי ועל פי הצעה שלי.

אלי אפללו: נכון.

משה ברסימנטוב: על פי הצעת היושב-ראש, בתיאום עם ארגוני הנכים, התחולה תהיה לגבי מי שהגיש תביעה מיום ה-9 בדצמבר 2007 ואילך.

משה ברסימנטוב: כלומר, כל מי שהגיש את התביעה שלו עד לאותו היום יקבל את המענק.

יצחק גלנטי: כולל אותו יום.

משה ברסימנטוב: עד 9 בדצמבר ועד בכלל.

משה ברסימנטוב: אדם כזה יקבל את המענק בתשלום אחד.

משה ברסימנטוב: מי שהגיש מיום זה ואילך, יקבל את המענק בהתאם לסעיף 14 בשני תשלומים כאשר תשלום ראשון הוא באופן מיידי ותשלום שני כעבור שנה.

רן כהן: אני מציע שהתאריך יהיה לא עד ה-9 בדצמבר אלא עד ה-1 בינואר 2008.

משה ברסימנטוב: זה הסיכום שהגענו אליו.

יהודה דורון: בלית ברירה אנחנו חתמנו על ההסכם עת הייתה לנו הפגנה כאשר רצו להביא את זה לחוק ההסדרים ולחלק את זה למספר תשלומים.

יהודה דורון: אנחנו חתמנו על ההסכם והסכמים צריך לכבד.

יהודה דורון: אמרתי שלא יכול להיות שקבוצה גדולה מאוד של קרוב ל-1,900 נכים קיבלו כבר את הכסף ונשארה קבוצה קטנה שנמצאת כרגע במערכת והיא הגישה כבר את הבקשה.

יהודה דורון: יש כאלה שטרם הגישו, אבל יש כאלה שכבר הגישו והם ממתינים.

יהודה דורון: יש כאלה שהגישו לפניי, ואני כבר קיבלתי ויש הרבה שקיבלו.

יהודה דורון: אנחנו אומרים שאין טעם לפגוע באלה שהגישו.

יהודה דורון: אני מבקש שבמקום לומר 9 בדצמבר, לומר נכון להיום.

יצחק גלנטי: מר דורון, אנחנו לא פותחים דיון.

יצחק גלנטי: סוכם מה שסוכם וזה היה מקובל עליכם.

יצחק גלנטי: הייתה לכם הזכות לשנות, לא לקבל את ההסכם או כן לקבל אותו.

יהודה דורון: קיבלנו את הסיכום.

רן כהן: יצא לי להיות שותף עם חברי הכנסת שרוני וטאהא לחקיקת החוק, אני גם מעורב בזה בדרך אחרת ואני מדבר על רכישת דירות.

רן כהן: חלק הנכים האלה על סמך חקיקה של הכנסת הלכו לרכוש דירות כי הם בנו על זה שהם יקבלו את הכספים.

משה ברסימנטוב: הם יגישו בקשה.

רן כהן: מה קורה עם אלה שאמרו שהם יגישו עכשיו?

משה ברסימנטוב: יקבלו בשני תשלומים.

יצחק גלנטי: הבעיה הייתה ידועה גם לנציגות הנכים שיכלה לומר לא אבל הם אמרו כן.

ואסל טאהא: סחטו אותם.

ואסל טאהא: איימו עליהם.

ואסל טאהא: שר האוצר אמר שהוא יתפוס אותם.

אלי אפללו: לא מכובד לומר את המלים האלה.

ואסל טאהא: לא מכובד לשר להתבטא בצורה כזאת.

יצחק גלנטי: אנחנו מצביעים על ההסתייגות של חבר הכנסת רן כהן.

ואסל טאהא: ושלי.

יצחק גלנטי: אנחנו נצביע שמית.

יצחק גלנטי: כאמור, אנחנו מצביעים על ההסתייגות.

יצחק גלנטי: יצחק גלנטי – נגד מרינה סולודקין – נגד יוחנן פלסנר – נגד אלי אפללו – נגד נאדיה חילו – נגד (אבישי ברוורמן מחליף) גדעון סער – בעד – נגד חיים אמסלם – נגד ליה שמטוב – נגד (רוברט אילטוב מחליף) סופה לנדבר – נגד אריה אלדד – בעד ואסל טאהא – בעד

יצחק גלנטי: בעד - 4 נגד – 9

רן כהן: אני מבקש שההסתייגות תעבור למליאה.

יצחק גלנטי: בסדר.

יצחק גלנטי: ההסתייגות עוברת למליאה.

יצחק גלנטי: אנחנו מצביעים על כל ההצעה בשלמותה, כולל התיקון של סעיף 15.

איתי עצמון: 15.

איתי עצמון: תיקון חוק פיצויים לנפגעי פוליו – תחולה סעיף 3(ג) לחוק פיצוי לנפגעי פוליו, התשס"ז-2007 כנוסחו בסעיף 14 לחוק זה, יחול על מי שהגיש תביעה עד ליום 9 בדצמבר 2007.

יצחק גלנטי: אנחנו מצביעים על כל הצעת החוק.

יצחק גלנטי: נגד - 4 הצעת החוק אושרה תודה רבה.